Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 897/13/8806	Košice, 2.6.2015
EEČ : 2-65-120-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX-okolie zo dňa 18.3.2014, spisová značka 2 Pv 897/13/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v okrese XXXXX - okolie, v obci Kráľovce, na odstavnej ploche pri obecnom futbalovom ihrisku, v čase od 02.30 hod. dňa 03. 11. 2013 do 04.00 hod. dňa 03. 11. 2013 spolu s obvineným ml. XXXXX pomocou kľúčov poškriabal osobné motorové vozidlo zn. VW GOLF, EČ: KS 485 DB, VIN: WVWZZZ1KZ5P066129 rok výroby 2006 a to celú jeho ľavú stranu, strechu, prednú a zadnú časť vozidla vrátane zadných svetiel, čím pre majiteľa XXXXX poškodením osobného motorového vozidla spôsobili škodu vo výške 1.118 €.

Uznesením prokurátora Okresnej prokuratúry XXXXX-okolie zo dňa 18.3.2014, spisová značka 2 Pv 897/13/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením okresného prokurátora pre XXXXX – okolie sp. zn. 2 Pv 897/13/8806-10 z 14. 03. 2014, ktoré nadobudlo právoplatnosť dňa 26. 03. 2014, bolo trestné stíhanie obvineného XXXXX pre prečin poškodzovania cudzej veci podľa § 245 ods. 1 Tr. zákona spáchaný formou spolupáchateľstva podľa § 20 Trestného zákona v zmysle § 216 písm. a, b, c/ Trestného poriadku podmienečne zastavené a bola mu uložená skúšobná doba v trvaní 12 mesiacov, ktorá začala plynúť od 26. 03. 2013.

	Po uplynutí skúšobnej doby šetrením bolo zistené, že obvinený v skúšobnej dobe viedol riadny život. Nedopustil sa žiadneho protispoločenského konania, čím splnil všetky podmienky na postup podľa § 217 ods. 1 Trestného poriadku.

	Preto bolo rozhodnuté, že sa obvinený v skúšobnej dobe osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka